turjo4nis/wikipedia-bn-dump-20250701 huggingface dataset:
১৯৮৪-এ বাংলাদেশ

গণপ্রজাতন্ত্রী বাংলাদেশ এর ১৯৮৪ সালের প্রধান ঘটনা প্রবাহ

অবশ্যপালনীয় 
 রাষ্ট্রপতি : হুসেইন মুহাম্মদ এরশাদ
 প্রধানমন্ত্রী : আতাউর রহমান খান (৩০ মার্চ হইতে)
 প্রধান বিচারপতি : ফজলে কাদেরী মোহাম্মদ আবদুল মুনিম

ঘটনাপঞ্জী

জানুয়ারী

ফেব্রুয়ারি

মার্চ
 ১ মার্চ: নড়াইল মহাকুমাকে জেলায় রুপান্তরিত করা হয়।
 ৮ মার্চ: সরকারের ধর্ম বিষয়ক কার্যক্রম শিক্ষা, ক্রীড়া ও সংস্কৃতি মন্ত্রণালয় থেকে মুক্ত হয়ে ধর্ম বিষয়ক মন্ত্রণালয় এবং এনডাওমেন্ট এ প্রতিষ্টিত হয়।

এপ্রিল

মে

জুন

জুলাই

আগস্ট
 ৫ আগস্ট: খারাপ আবহাওয়ায় অবতরণের মুহুর্তে বিমান বাংলাদেশ এয়ারলাইন্সের ফকার এফ২৭-৬০০ শাহজালাল আন্তর্জাতিক বিমানবন্দরে বিধ্বস্ত হয়। সর্বমোট মৃত্যুর সংখ্যা ছিল ৪৯ জন। বিমানটি পরিচালনা করছিলেন দেশের প্রথম নারী পাইলট কানিজ ফাতেমা রোকসানা।

সেপ্টেম্বর
 ১৭ সেপ্টেম্বর: ১ম বারের মতো দক্ষিণ এশীয় গেম্‌স অনুষ্ঠিত হয়।

অক্টোবর

নভেম্বর

ডিসেম্বর

কিছু অজানা দিনের ঘটনা
 বাংলাদেশ লস এঞ্জেলেস, মার্কিন যুক্তরাষ্ট্রে অনুষ্ঠিত ১৯৮৪ গ্রীষ্মকালীন অলিম্পিকে একটি বিভাগে অংশগ্রহণের জন্য প্রথম ক্রীড়াবিদ সাইদুর রহমানকে প্রেরণ করে। এটি ছিল অলিম্পিকে বাংলাদেশের প্রথম অংশগ্রহণ।
 কক্সবাজার, ব্রাহ্মণবাড়িয়া, নওগাঁ জেলাসহ আরও অনেকগুলি মহকুমা হতে জেলা স্তরে উন্নীত হয়।

মৃত্যু
 ১৬ ফেব্রুয়ারি মহম্মদ আতাউল গণি ওসমানী ক্যান্সারে আক্রান্ত হয়ে মৃত্যুবরণ করেন।

আরও দেখুন
 ১৯৮৪ সালের বাংলাদেশী চলচ্চিত্রের তালিকা
 বাংলাদেশের ইতিহাসের সময়রেখা

তথ্যসূত্র

বহিঃসংযোগ
সেরা চলচ্চিত্র অভিনেতা বিভাগে মেরিল-প্রথম আলো পুরস্কার

সেরা চলচ্চিত্র অভিনেতা বিভাগে মেরিল-প্রথম আলো পুরস্কার বাংলাদেশের চলচ্চিত্র অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের চলচ্চিত্রের জন্য এই পুরস্কার প্রদান করা হয়।

এই বিভাগে প্রথমবার পুরস্কার লাভ করেন রিয়াজ। টানা পাঁচবারসহ সর্বাধিক আটবার এই পুরস্কার লাভ করেন শাকিব খান। তিনি ২০১১ থেকে ২০১৫ সালের আয়োজনে টানা পাঁচবার এই পুরস্কার লাভ করেন। শাকিব খান সর্বাধিক ১৮ বার (২০০৬-২০২৪ টানা ১৮ বার)এই পুরস্কারের মনোনয়ন লাভ করেন। সাম্প্রতিক বিজয়ী শাকিব খান তুফান (২০২৪) চলচ্চিত্রে অভিনয়ের জন্য এই পুরস্কার লাভ করেন।

বিজয়ীদের তালিকা
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেতাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

১৯৯৮-২০০৯

২০১০-এর দশক

২০২০-এর দশক

 ১৯৯৮-২০০০ সালে কোন নির্দিষ্ট চলচ্চিত্রের জন্য মনোনয়ন দেওয়া হয়নি।

একাধিকবার জয় ও মনোনয়ন

নিন্মোক্ত অভিনেতাগণ দুই বা ততোধিক পুরস্কার লাভ করেছেন:

নিন্মোক্ত অভিনেতাগণ দুই বা ততোধিক মনোনয়ন লাভ করেছেন:

আরও দেখুন
 শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ)
 সেরা অভিনেতা বিভাগে বাচসাস পুরস্কার
 সেরা চলচ্চিত্র অভিনেতা বিভাগে মেরিল-প্রথম আলো সমালোচক পুরস্কার

তথ্যসূত্র

বহিঃসংযোগ
 

মেরিল-প্রথম আলো পুরস্কার
সেরা অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
অ্যান্ডিল ফেহলাকওয়াইও

অ্যান্ডিল লাকি ফেহলাকওয়াইও (; জন্ম: ৩ মার্চ, ১৯৯৬) ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে ডলফিন্স, কোয়াজুলু-নাটাল, কোয়াজুলু-নাটাল অনূর্ধ্ব-১৯, দক্ষিণ আফ্রিকা অনূর্ধ্ব-১৯ দলে খেলেছেন। দলে তিনি মূলতঃ অল-রাউন্ডারের দায়িত্ব পালন করছেন। বামহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন অ্যান্ডি ডাকনামে পরিচিত অ্যান্ডিল ফেহলাকওয়াইও।

প্রারম্ভিক জীবন 
ডারবানের গ্লেনউড হাইস্কুলের বৃত্তিধারী ছাত্র তিনি। দক্ষিণ আফ্রিকার পক্ষে ফিল্ড হকিতে অংশ নিয়েছিলেন। নিজ অভিভাবক রোজমেরি ডিজমোরের প্রণোদনায় ক্রিকেটের দিকে ঝুঁকে পড়েন। তার মা ঘরোয়া পর্যায়ে ঝিয়ের কাজ করতেন।

২০১৪ সালের আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা দলের প্রতিনিধিত্ব করেন। কিন্তু একটিমাত্র খেলায় অংশ নিয়েছিলেন তিনি। এছাড়াও, ২০১৪ সালের চ্যাম্পিয়ন্স লীগ টি২০-তে খেলেছেন তিনি। ২০১৫ সালের আফ্রিকা টি২০ কাপে কোয়াজুলু-নাটাল ক্রিকেট দলের পক্ষে অংশগ্রহণ করেন।

আন্তর্জাতিক ক্রিকেট 
২০ বছর বয়সে সেপ্টেম্বর, ২০১৬ তারিখে অস্ট্রেলিয়ার বিপক্ষে ওডিআই সিরিজে তাকে অন্তর্ভুক্ত করা হয়। কিন্তু, ২৫ সেপ্টেম্বর, ২০১৬ তারিখে বেনোনিতে সফরকারী আয়ারল্যান্ডের বিপক্ষে তার ওডিআই অভিষেক ঘটে। এরপর জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিকে তাকে মনোনীত করা হয়। এরপর ২০ জানুয়ারি, ২০১৭ তারিখে সেঞ্চুরিয়নে তার টি২০আইয়ে অভিষেক ঘটে। এছাড়াও, স্বাগতিক ইংল্যান্ডে অনুষ্ঠিতব্য ২০১৭ সালের আইসিসি চ্যাম্পিয়ন্স ট্রফি দলেরও অন্যতম সদস্য তিনি।

তথ্যসূত্র

আরও দেখুন 
 ডোয়েন প্রিটোরিয়াস
 ২০১৪ চ্যাম্পিয়ন্স লীগ টুয়েন্টি২০
 ২০১৭ আইসিসি চ্যাম্পিয়ন্স ট্রফি দলের তালিকা
 ২০১৬-১৭ দক্ষিণ আফ্রিকা ক্রিকেট দলের নিউজিল্যান্ড সফর

বহিঃসংযোগ 
 
 

১৯৯৬-এ জন্ম
জীবিত ব্যক্তি
কোয়াজুলু-নাটালের ক্রিকেটার
ডারবান থেকে আগত ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
২০১৯ ক্রিকেট বিশ্বকাপের ক্রিকেটার
পার্ল রয়্যালসের ক্রিকেটার
দক্ষিণ আফ্রিকার টেস্ট ক্রিকেটার
ডলফিন্সের ক্রিকেটার
কেপ টাউন ব্লিৎজের ক্রিকেটার
২০২৩ ক্রিকেট বিশ্বকাপের ক্রিকেটার
ডারবান হিটের ক্রিকেটার
টবি রোল্যান্ড-জোন্স

টবিয়াস স্কেলটন টবি রোল্যান্ড-জোন্স (; জন্ম: ২৯ জানুয়ারি, ১৯৮৮) মিডলসেক্সের অ্যাশফোর্ড এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার। প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করছেন তিনি। দলে তিনি মূলতঃ মিডিয়াম-ফাস্ট, ডানহাতি বোলার হিসেবে খেলছেন। এছাড়াও, নিচেরসারিতে ডানহাতে ব্যাটিংয়ে পারদর্শিতা দেখিয়েছেন টবি রোল্যান্ড-জোন্স।

প্রারম্ভিক জীবন 
শৈশবকাল থেকেই ক্রিকেটের প্রতি তার গভীর আসক্তি লক্ষ্য করা যায়। বয়সভিত্তিক ক্রিকেটে মিডলসেক্স কোল্টের পক্ষে খেলেন। শুরুতে ডানহাতি ব্যাটসম্যান হিসেবে খেললেও পরবর্তীতে ডানহাতি মিডিয়াম-ফাস্ট বোলারে রূপান্তরিত হন। হ্যাম্পটন স্কুল ও লিডস বিশ্ববিদ্যালয়ে অধ্যয়ন করেন।

২০০৭ থেকে ২০১০ সাল পর্যন্ত সারে প্রিমিয়ার লীগে সানবারি ক্রিকেট ক্লাবে খেলেন। ২০০৮ থেকে ২০১০ সাল পর্যন্ত মিডলসেক্স ও ২০০৯ সালে সারের দ্বিতীয় একাদশের পক্ষে আমন্ত্রিত খেলোয়াড় হিসেবে অংশ নেন। ২০১০ সালের গ্রীষ্মে আনুষ্ঠানিকভাবে মিডলসেক্সের পক্ষে চুক্তিবদ্ধ হন।

কাউন্টি ক্রিকেট 
কাউন্টি ক্রিকেটে সফলতম মৌসুম অতিবাহিত হবার পর আগস্ট, ২০১০ সালে তিন বছর মেয়াদে চুক্তিতে স্বাক্ষর করেন তিনি। প্রথম-শ্রেণীর খেলাগুলোর প্রথম আট খেলায় ১৯.৬০ গড়ে ৩৮ উইকেট পান। তন্মধ্যে, সেরা বোলিং পরিসংখ্যান গড়েন ৫/৪১। ২৩ সেপ্টেম্বর, ২০১৬ তারিখে ইয়র্কশায়ারের বিপক্ষে দূর্দান্ত খেলেন। খেলায় তিনি হ্যাট্রিক লাভ করেন ও ২৩ বছরের মধ্যে প্রথমবারের মতো মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূত ভূমিকা রাখেন।

খেলোয়াড়ী জীবন 
জুলাই, ২০১৬ সালে পাকিস্তানের বিপক্ষে অনুষ্ঠিত টেস্ট সিরিজের জন্য তাকে মনোনীত করা হয়। কিন্তু বেন স্টোকস ও জেমস অ্যান্ডারসনের পুনরায় অন্তর্ভূক্তির ফলে ওল্ড ট্রাফোর্ডের দ্বিতীয় টেস্ট থেকে বাদ পড়েন।

২০১৭ সালে উইজডেন কর্তৃক বর্ষসেরা ক্রিকেটার মনোনীত হন তিনি।

তথ্যসূত্র

আরও দেখুন 
 পল স্টার্লিং
 মিচেল ম্যাকক্লেনাগান
 উইজডেন বর্ষসেরা ক্রিকেটার
 ২০১৩ নিউজিল্যান্ড ক্রিকেট দলের ইংল্যান্ড সফর

বহিঃসংযোগ 
 
 
 মিডলসেক্স কাউন্টি ক্রিকেট ওয়েবসাইট

১৯৮৮-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
উইজডেন বর্ষসেরা ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
নর্থ ভার্সাস সাউথের ক্রিকেটার
মিডলসেক্সের ক্রিকেটার
মেরিলেবোন ক্রিকেট ক্লাবের ক্রিকেটার
মিডলসেক্স ক্রিকেট অধিনায়ক
২১শ শতাব্দীর ইংরেজ ক্রিকেটার
নৌপরিবহন মন্ত্রণালয় (বাংলাদেশ)

নৌপরিবহন মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি নৌপরিবহন সংক্রান্ত যাবতীয় নিয়ম-নীতি, আইন প্রচলন, প্রশাসনিক কার্যবলী সম্পাদন করে থাকে।

ইতিহাস
১৯৭১-এর বাংলাদেশের মুক্তিযুদ্ধের পরে তৎকালীন রেল, নৌ ও সড়ক পরিবহন খাতের সমন্বয়ে যোগাযোগ মন্ত্রণালয় সৃষ্টি হয়। পরবর্তী সময়ে যোগাযোগ মন্ত্রণালয়ের কার্যপরিধি বৃদ্ধি পাওয়ায় জাতীয় স্বার্থে যোগাযোগ মন্ত্রণালয়কে পুনর্বিন্যাসপূর্বক বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয় প্রতিষ্ঠা করা হয়। ১৯৮৮ সালের জানুয়ারি মাসে বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয়কে ‘‘নৌ-পরিবহন মন্ত্রণালয়’’ হিসেবে নামকরণ করা হয়।

কার্যাবলী
নদী বন্দর, সমুদ্র বন্দর ও স্থলবন্দর সমূহের ব্যবস্থাপনা, বাতিঘর ও বয়াবতি ব্যবস্থাপনা, উন্নয়ণ ও সংক্ষণ;
নাব্যতা রক্ষাকল্পে নৌ-পথ ড্রেজিং, নিরাপদ নৌ-চলাচলের জন্য বয়া লাইটেড নির্দেশিকা ও পিসি পোল স্থাপন;
নৌ বাণিজ্য সম্প্রসারণ ও সহযোগিতা;
অভ্যন্তরীণ নৌ-পরিবহন ও জাহাজ চলাচল, মেরিন সার্ভিসেস এবং নিরাপদ নৌ-চলাচল নিশ্চিতকরণ;
অভ্যন্তরীণ নৌ-পথের নাব্যতা উন্নয়ণ ও সংরক্ষণ;
যান্ত্রিক নৌ-যান ব্যবস্থাপনা ও নিয়ন্ত্রণ, নৌ-যান জরিপ ও রেজিস্ট্রেশন;
সামুদ্রিক জাহাজ চলাচল ও নেভিগেশন; নৌ-বাণিজ্য জাহাজ সম্পর্কিত প্রয়োজনীয় শিক্ষা ও প্রশিক্ষণ;
মূল ভূখণ্ড ও দ্বীপসমূহের মধ্যে এবং অভ্যন্তরীণ নৌ-চলাচল ব্যবস্থাপনা ও রক্ষণাবেক্ষণ;
মন্ত্রণালয় সম্পর্কিত বিষয়াদি সমন্বয় ও গবেষণা;
জাহাজ চলাচল ও নেভিগেশন সম্পর্কিত আইন প্রণয়ন;
আন্তর্জাতিক সংস্থাসমূহের সাথে যোগাযোগ এবং বিভিন্ন দেশ ও বিশ্ব সংস্থার সাথে চুক্তি ও স্মারক সম্পর্কিত বিষয়াদি;
অদালতে গৃহীত ফি ব্যতীত মন্ত্রণালয়ের আওতাভুক্ত কার্যক্রম সংশ্লিষ্ট বিভিন্ন চার্জ সম্পর্কিত বিষয়াদি।

দপ্তর ও সংস্থা 
 চট্টগ্রাম বন্দর কর্তৃপক্ষ
 মোংলা বন্দর কর্তৃপক্ষ
 পায়রা বন্দর কর্তৃপক্ষ
 বাংলাদেশ স্থল বন্দর কর্তৃপক্ষ
 নৌপরিবহন অধিদপ্তর
 বাংলাদেশ অভ্যন্তরীণ নৌ-পরিবহন কর্তৃপক্ষ
 বাংলাদেশ অভ্যন্তরীণ নৌ-পরিবহন করপোরেশন
 জাতীয় নদী রক্ষা কমিশন
 বাংলাদেশ শিপিং কর্পোরেশন
 ন্যাশনাল মেরিটাইম ইনস্টিটিউট
 নাবিক ও প্রবাসী শ্রমিক কল্যাণ পরিদপ্তর
 বাংলাদেশ মেরিন একাডেমী

আরও দেখুন 
 এবিএম জাহিদুল হক, সাবেক নৌপরিবহন উপমন্ত্রী

তথ্যসূত্র

বাংলাদেশ সরকারের মন্ত্রণালয়
ম
সুইডেনের বিশ্ব ঐতিহ্যবাহী স্থানের তালিকা

জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থান সেই জায়গাগুলোকে বলা হয় যেগুলো ১৯৭২ সালে স্থাপিত ইউনেস্কো বিশ্ব ঐতিহ্য সম্মেলনের ব্যাখ্যা অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য রূপে গণ্য। সুইডেন ১৯৮৫ সালের ২২ জানুয়ারী এই সম্মেলনে সম্মতি জানায়, যার ফলে দেশের ঐতিহাসিক স্থানগুলো এই তালিকায় স্থান পায়। ২০১৬ সাল অবধি সুইডেনে ১৫টি বিশ্ব ঐতিহ্যবাহী স্থান আছে যার মধ্যে ১৩টি সাংস্কৃতিক, একটি প্রাকৃতিক ও একটি মিশ্র।

বিশ্ব ঐতিহ্যবাহী স্থানসমূহ 
ইউনেস্কো দশটি মানদণ্ডের অধীনে স্থানগুলোকে তালিকাভুক্ত করে; প্রতিটি স্থান মানদণ্ডের অন্তত একটি অবশ্যই পূরণ করবে। মানদণ্ড ১-৬ সাংস্কৃতিক এবং ৭-১০ প্রাকৃতিক।

অস্থায়ী স্থানসমূহ
বিশ্ব ঐতিহ্য়ের তালিকায় খোদিত স্থানগুলো ছাড়াও, সদস্য রাষ্ট্রগুলো অস্থায়ী স্থানগুলোর একটি তালিকা বজায় রাখতে পারে, যা তারা মনোনয়নের জন্য বিবেচনা করতে পারে। বিশ্ব ঐতিহ্য়ের তালিকার জন্য মনোনয়ন শুধুমাত্র তখনই গৃহীত হয়, যদি স্থানটি পূর্বে অস্থায়ী তালিকায় তালিকাভুক্ত করা হয়। ২০১৬ সালের হিসাবে, সুইডেন একটি স্থানকে তার অস্থায়ী তালিকায় লিপিবদ্ধ করেছে।

তথ্যসূত্র

সুইডেন
বিশ্ব ঐতিহ্যবাহী স্থানের তালিকা
সুইডেনের বিশ্ব ঐতিহ্যবাহী স্থান
জঁ-ল্যুক মেলঁশোঁ

জঁ-ল্যুক মেলঁশোঁ () একজন ফরাসি রাজনীতিবিদ। তিনি ফ্রান্সের বামপন্থী রাজনৈতিক আন্দোলন লা ফ্রঁস আঁসুমিজ (La France Unsoumise, "অনবনত ফ্রান্স")-এর প্রতিষ্ঠাতা নেতা। এই আন্দোলনের ছত্রছায়ায় থেকে তিনি ২০১৭ সালের ফরাসি রাষ্ট্রপতি নির্বাচনে প্রার্থী হিসেবে প্রতিদ্বন্দ্বিতা করেন।

মেলঁশোঁ ১৯৮৬ থেকে ২০০০ সাল পর্যন্ত ফ্রান্সের আইনসভার উচ্চকক্ষ "সেনা" (Sénat)-র একজন সদস্য ছিলেন। ২০০০ থেকে ২০০২ সাল পর্যন্ত তিনি ফ্রান্সের শিক্ষা উপমন্ত্রী হিসেবে দায়িত্ব পালন করেন। ২০০৮ সালে তিনি পার্তি সোসিয়ালিস্ত তথা সমাজতান্ত্রিক দল ত্যাগ করে "বাম দল" গঠন করেন এবং ২০০৯ সালে ইউরোপীয় ইউনিয়নের সংসদ সদস্য নির্বাচিত হন। ২০১২ সালে তিনি ফ্রান্সের রাষ্ট্রপতি নির্বাচনে প্রার্থী হিসেবে প্রতিদ্বন্দ্বিতা করেন এবং প্রায় ১১% ভোট লাভ করেন।

রাজনৈতিক মত
মেলঁশোঁ ইউরোপীয় ইউনিয়নের কৃচ্ছ্বতা-সাধন প্রকল্প এবং অন্যান্য ইউরোপীয় ইউনিয়ন চুক্তিগুলির বিরোধী। তিনি চান ফ্রান্স নেটো থেকে বেরিয়ে আসুক। তিনি ফ্রান্সে শক্তি উৎপাদনে নিউক্লীয় শক্তির ব্যবহার ধীরে ধীরে শূন্যের কোঠায় নিতে চান। অবসরগ্রহণের বয়স ৬০ বছর করতে চান। কর্মসপ্তাহের দৈর্ঘ্য কমিয়ে ৩২ ঘণ্টা করতে চান। ধনীদের ওপর আরও বেশি করারোপ করতে চান এবং ন্যূনতম বেতনের পরিমাণ বাড়াতে চান।

টীকা

তথ্যসূত্র

ফরাসি রাজনীতিবিদ
১৯৫১-এ জন্ম
ইতালীয় বংশোদ্ভূত ফরাসি ব্যক্তি
স্পেনীয় বংশোদ্ভূত ফরাসি ব্যক্তি
জীবিত ব্যক্তি
ফরাসি নাস্তিক
মিনা শাহ (ব্যাডমিন্টন)

মিনা শাহ (জন্ম: ১৯৩৭ - মৃত্যু: ১০ মার্চ, ২০১৫)  ভারতের একজন জাতীয় ব্যাডমিন্টন চ্যাম্পিয়ন ছিলেন। ১০ মার্চ ২০১৫ সালে লক্ষ্ণৌ শহরের সাহারা হাসপাতালে মিনা শাহ মারা যান। সাত বছর টানা উনি সিনিয়র ন্যাশনাল ব্যাডমিন্টন চ্যাম্পিয়নশিপ জেতেন (১৯৫৯ থেকে ১৯৬৫)। উনি পদ্মশ্রী ও অর্জুন পুরস্কারে ভূষিত হন।

পুরস্কার ও সম্মাননা 
 পদ্মশ্রী
 অর্জুন

তথ্যসূত্র

বহি:সংযোগ

ভারতীয় মহিলা ব্যাডমিন্টন খেলোয়াড়
২০১৫-এ মৃত্যু
১৯৩৭-এ জন্ম
লখনউয়ের ক্রীড়াবিদ
ক্রীড়ায় পদ্মশ্রী প্রাপক
অর্জুন পুরস্কার প্রাপক
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
২১শ শতাব্দীর ভারতীয় নারী
উত্তরপ্রদেশের মহিলা ক্রীড়াবিদ
ফ্রঁসোয়া ফিইয়োঁ

ফ্রঁসোয়া ফিইয়োঁ () একজন ফরাসি রাজনীতিবিদ। তিনি "লে রেপ্যুবলিক্যাঁ" (প্রাক্তন "ইউনিওঁ পুর আঁ মুভমঁ পোপ্যুল্যার") রাজনৈতিক দলের নেতা এবং দলটির মনোনয়নে ২০১৭ সালের ফ্রান্সের রাষ্ট্রপতি নির্বাচনে প্রতিদ্বন্দ্বিতা করেন। তিনি একজন ডান-মধ্যপন্থী রক্ষণশীল রাজনীতিবিদ। ১৯৮১ সাল থেকে ২০১২ সাল পর্যন্ত তিনি ফ্রান্সের আইনসভার নিম্নকক্ষ (আসঁব্লে‌) ও  উচ্চকক্ষ (সেনা)-র সদস্য ছিলেন। ২০০৭ থেকে ২০১২ সাল পর্যন্ত তিনি রাষ্ট্রপতি নিকোলা সার্কোজির অধীনে ফ্রান্সের প্রধানমন্ত্রীর দায়িত্ব পালন করেন। ২০১৬ সালের নভেম্বরে তিনি তার দলের অভ্যন্তরীণ নির্বাচনে জয়ী হয়ে ফ্রান্সে রাষ্ট্রপতি নির্বাচনের জন্য দলটির প্রার্থী হিসেবে মনোনয়ন লাভ করেন। কিন্তু ২০১৭ সালের মার্চ মাসে তার বিরুদ্ধে সরকারী অর্থ অপব্যবহার করার অভিযোগ ওঠে এবং এর ফলে তার নির্বাচনী প্রচারণা এবং নির্বাচনে জয়লাভের আশা ব্যহত হয়।

রাজনৈতিক মত
ফিইয়োঁ সরকারি ব্যয় এবং বৃহৎ ব্যবসা প্রতিষ্ঠানগুলির কর কমানোর পক্ষপাতী। তিনি ক্ষমতায় আসলে ৫ লক্ষ সরকারি চাকুরি রদ করার ঘোষণা দেন। এছাড়া তিনি কর্মসপ্তাহের দৈর্ঘ্যসীমা ৩৫ ঘণ্টা করার নিয়মটি বিলোপের পক্ষে। কর্মক্ষেত্র থেকে অবসরগ্রহণের বয়স ৬৫ বছর করতে চান। ফ্রান্সের অভিবাসন কমাতে চান। এছাড়া তিনি রাশিয়া, সিরিয়া এবং ইরানের সাথে সমঝোতায় আগ্রহী।

টীকা

বহিঃসংযোগ

জীবিত ব্যক্তি
ফ্রান্সের প্রধানমন্ত্রী
ফরাসি রোমান ক্যাথলিক
১৯৫৪-এ জন্ম
২০শ শতাব্দীর ফরাসি আইনজীবী
পালমিরা

পালমিরা হচ্ছে প্রাচীন সেমিটিক শহর যা বর্তমান দিনে সিরিয়ার হমস প্রদেশে অবস্থিত।  প্রত্নতাত্ত্বিক গণ নিয়োলিথিক যুগের সন্ধান পেয়েছেন এখানে এবং নগরটি সম্পর্কে খ্রিষ্টপূর্ব ২য় সহস্রাব্দের প্রথমভাগে নথিতে উল্লেখ করা হয়েছে। ১ম শতাব্দীতে পালমিরা রোমানদের হাতে আসার আগ পর্যন্ত বিভিন্ন সময়ে বিভিন্ন সম্রাটের হাতে এসেছে।

নামকরণ 

তাদমোর নামটি দ্বিতীয় খ্রিস্টপূর্বাব্দের প্রথম দিক থেকে পরিচিত ছিলো; মারিতে প্রাপ্ত আঠারো খ্রিষ্টপূর্বাব্দের শিলালিপিতে একে উল্লেখ করা হয়েছে তা-আদ-মি-ইর, অন্যদিকে ১১ খ্রিষ্টপূর্বাব্দের আশারিয় লিপিতে লেখা হয়েছে তা-আদ-মার। আরামিক পালমারিন লিপিতে নামের দুটি ধরনের উল্লেখ আছে: তাদমার এবং তাদমোর। নামের উৎপত্তি পরিষ্কার নয়। আলবার্ট স্কাল্টেনস সমর্থিত আদর্শ অনুবাদ খেঁজুরের সেমিটিক শব্দ তামারের  সংগে যুক্ত করে যা দ্বারা বোঝা যায় শহরটিকে ঘিরে প্রচুর খেঁজুর গাছ বিদ্যমান ছিলো।

গ্রীক নাম Παλμύρα (লাতিন রূপ পালমিরা) প্রথম উল্লেখ করেন প্লিনি দ্যা এল্ডার ১ম খ্রিষ্টাব্দে। এটা গ্রীকো-রোমান বিশ্বে ব্যবহৃত হতো। এটা সাধারণত ভাবা হয়ে থাকে পালমিরা তাদমোর থেকে উদ্ভূত হয়েছে। ভাষাবিদেরা দুটি সম্ভাব্যতার কথা উল্লেখ করেছেন; একটি মতে পালমিরা তাদমোরের পরিবর্তেও ব্যবহৃত হতো। স্কালটেন্সের মতে তাদমোরে একটি ভগ্নরূপ তালমুরা যা লাতিন শব্দ পালমা'র (খেঁজুর) প্রভাবে পালমুরাতে পরিবর্তিত হয়েছে। খেঁজুর গাছের জন্য শেষপর্যন্ত পালমিরা চূড়ান্ত নাম হিসেবে প্রচলিত হয়। দ্বিতীয় মতটি হচ্ছে,  যেমন জ্যঁ স্টারক্কির মতে, তাদমোরকে গ্রীকে অনুবাদ করার সময়ে তাদমোরকে এভাবে অনুবাদ করা হয় কারণ একে খেঁজুর ভাবা হয়।

অবস্থান

জনগোষ্ঠী, ভাষা, সমাজ

আইএসের নিয়ন্ত্রণ 
২০১৪ সালে আইএস সারা বিশ্বে খেলাফত প্রতিষ্ঠার ঘোষণা দেয়। ২০১৫ এর মে মাসে এই সন্ত্রাসী সংগঠনটি পালমিরা দখল করে। এরপর বিভিন্ন সময়ে তারা বিভিন্ন ভিডিও ফুটেজ প্রকাশ করে, যেখানে দেখা যায় তারা হাজার হাজার বছর পুরোনো নিদর্শনগুলো ধ্বংস করছে। জাদুঘরটিকে তারা ব্যবহার করেছে আদালত আর কারাগার হিসেবে, প্রাচীন রোমান অ্যাম্ফিথিয়েটারটাকে ব্যবহার করেছে জনসম্মুখে হত্যা করার জন্য।

পালমিরা ধ্বংস করার প্রথম খবর পাওয়া যায় স্যাটেলাইট ছবি থেকে। পরে আইএস নিজেরাই ভিডিও ছাড়ে। এ ভিডিগুলোর মধ্যে বোমা দিয়ে পুরো এলাকা ধ্বংসের চিত্র, বিভিন্ন যন্ত্রপাতি (ড্রিল, হাতুড়ি) দিয়ে স্থাপত্যগুলো ভাঙার চিত্র দেখা যায়।

২০১৬ সালের মার্চের ৮ তারিখ সিরিয়ার সেনাবাহিনী, জাতীয় প্রতিরক্ষা বাহিনী, আর রাশিয়ার বিমান বাহিনী একত্রে আক্রমণ শুরু করে। প্রথমে আশেপাশের পাহাড়ি এলাকাতে আক্রমণ চালিয়ে অবশেষে ওরা আইএসের ঘাঁটিতে পৌঁছায়। মার্চের ২৭ তারিখ পালমিরাকে পুনর্দখলের ঘোষণা দেয় আসাদ বাহিনী। কিন্তু ততদিনে পালমিরার যা ক্ষতি হওয়ার হয়ে গেছে। ঐতিহাসিক নিদর্শন নিয়ে গর্বিত হয়ে দাঁড়িয়ে থাকা পালমিরার ভগ্নদশা তার করুণ উপাখ্যানের কথাই মনে করিয়ে দেয়।

তথ্যসূত্র 

হারানো শহর ও নগর
হিব্রু বাইবেলের নগর
ধ্বংসপ্রাপ্ত শহর
পূর্ব-ভূমধ্যসাগরীয় অঞ্চল
বিপদাপন্ন বিশ্ব ঐতিহ্যবাহী স্থান
খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
রঘুনাথ মাহাতো

রঘুনাথ মাহাতো ছিলেন একজন ভারতীয় বিপ্লবী এবং চুয়াড় বিদ্রোহের ক্রান্তিকারী মহান নেতা।

জীবনী 
রঘুনাথ মাহাতো ১৭৩৮ সালের ২১শে মার্চ তৎকালীন সরাইকেলা খরসাঁওয়া জেলার নিমডিহ ব্লকের ঘুঁটিয়াডিহ গ্রামে এক কুড়মি সম্প্রদায় ভুক্ত পরিবার এ জন্মগ্রহণ করেন। তিনি ব্রিটিশদের বিরুদ্ধে যে বিদ্রোহ করেছিলেন তা চুয়াড় বিদ্রোহ নামে পরিচিত। তাঁর শ্লোগান ছিলঃ ..."আপন গাঁউ, আপন রাইজ; ধুর খেদা বিরটিস রাইজ" 

আজোও শবর জনগোষ্ঠীর মানুষেরা পাঁতাশালিয়া ঝুমুর গান গায়। যথাঃ
..."কেসু আড়ির ফাঁসি হইল্য। রঘুনাথ মাহাত বাঁধাঞ গেলো; বাঁশ বনে ডোম হইল্য কানা, রাগে জইলছ্যে জঙ্গলমহল থানা।" চুয়াড় শব্দের অর্থ হলো 'চুয়াড়' একটী হীন গালাগালি বোধক শব্দ। যা সভ্যসমাজের অনুপযুক্ত, দুর্বিনীত, অসভ্য, বর্বর, ছোটলোকদের বোঝায়। এই বিদ্রোহে বিভিন্ন সম্প্রদায়ের মানুষ যোগদান করেছিলেন। যারা বিদ্রোহ করেছিলেন, তারা হলেন কুড়মি, বাগদি, ভূমিজ, বাউরি, ও আরো অন্যান্য সম্প্রদায়ের। প্রথম চুুয়াড় বিদ্রোহের সময়কাল হলো ১৭৬৭ থেকে ১৭৮৩ খ্রীস্টাব্দ পর্যন্ত। রঘুনাথ মাহাতো প্রথম চুয়াড় বিদ্রোহের সাথে যুক্ত ছিলেন। ১৭৭৮ সালের ৫ই এপ্রিল ক্রান্তিকারী বীর শহীদ রঘুনাথ মাহাতো ব্রিটিশ পুলিশের গুলিতে নিহত হন।

তথ্যসূত্র 

১৭৩৮-এ জন্ম
১৭৭৮-এ মৃত্যু
ভারতীয় স্বাধীনতা কর্মী
ভারতীয় সমাজকর্মী
খালেদ সাইফুদ্দীন

শহীদ খালেদ সাইফুদ্দীন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
খালেদ সাইফুদ্দীনের জন্ম কুষ্টিয়া জেলার  মিরপুর উপজেলার পোড়াদহ জংশন রেলওয়ে স্টেশন সংলগ্ন কাটদহ গ্রামে (পোড়াদহের গ্রামীণ এলাকা)। এক ভাই, দুই বোনের মধ্যে তিনি ছিলেন দ্বিতীয়। তার বাবার নাম মহিউদ্দীন আহমেদ এবং মায়ের নাম রমেলা খাতুন। তিনি অবিবাহিত ছিলেন।

কর্মজীবন 
১৯৭১ সালে কলেজের শিক্ষার্থী ছিলেন খালেদ সাইফুদ্দীন। মুক্তিযুদ্ধ শুরু হলে ভারতে গিয়ে মুক্তিবাহিনীতে যোগ দেন। প্রশিক্ষণ নিয়ে যুদ্ধ করেন ৮ নম্বর সেক্টরের লালবাজার সাবসেক্টর এলাকায়। তিনি কয়েকটি অপারেশনে যথেষ্ট সাহসিকতা প্রদর্শন করেন।

মুক্তিযুদ্ধে ভূমিকা 
১৯৭১ সালের ৫ আগস্ট চুয়াডাঙ্গা-মেহেরপুর জেলার সীমান্তে বাগোয়ানের পাশে যোধপুরে ছিল মুক্তিযোদ্ধাদের গোপন শিবির। অদূরে নাটুদহের হাজার দুয়ারী স্কুলে ছিল পাকিস্তানি সেনাবাহিনীর ঘাঁটি। প্রকৃতপক্ষে সেদিন পাকিস্তানি ঘাঁটিতে সেনা বদল হচ্ছিল। কিছুক্ষণ পর মুক্তিযোদ্ধারা খবর পান, বাগোয়ান গ্রামের মাঠ থেকে দুজন রাজাকার জোর করে ধান কেটে নিয়ে যাচ্ছে যা আসলে ছিল মিথ্যা খবর। এদিকে রাজাকারদের ধান কেটে নিয়ে যাওয়ার কথা শুনে খালেদ সাইফুদ্দীনসহ সাতজন মুক্তিযোদ্ধা বাগোয়ানে যান। তারা গিয়ে দেখেন সেখানে রাজাকার কেউ নেই। এরপর তারা আরেকটু এগিয়ে যান রতনপুর ঘাটে। সেখানে তাঁদের এক সহযোদ্ধা বোকামি করে একটি ফাঁকা গুলি করেন। সঙ্গে সঙ্গে ওপার থেকে ঝাঁকে ঝাঁকে গুলি ছুটে এল তাঁদের দিকে। অবস্থা বেগতিক দেখে মুক্তিযোদ্ধারা দ্রুত পিছিয়ে বাগোয়ানে গিয়ে এক বাগানে আশ্রয় নেন। ঘুণাক্ষরেও তারা জানতে পারলেন না পাকিস্তানি সেনারা তাঁদের দিকে দ্রুত এগিয়ে আসছে। এর মধ্যে আরও ২৪ জন মুক্তিযোদ্ধা সেখানে আসেন। তারপর তারা দুই ভাগে ভাগ হয়ে এক দল রওনা হলো রতনপুরে। আরেক দল কাভারিং পার্টি হিসেবে পেছনে থেকে গেল। রতনপুরের দিকে অগ্রসর হওয়া দলে ছিলেন খালেদ সাইফুদ্দীনসহ ১৫ জন। তারা রেকি না করে সামনের দিকে অগ্রসর হওয়ায় চরম বিপদে পড়েন। পথে পাকিস্তানি সেনারা ইংরেজি ‘ইউ’ শেফে অ্যামবুশ করে লুকিয়ে ছিল। মুক্তিযোদ্ধারা সেই অ্যামবুশের ভেতর ঢুকে পড়লে পাকিস্তানি সেনারা তাঁদের আক্রমণ করে। এতে প্রথমেই শহীদ হন দুই-তিন মুক্তিযোদ্ধা। খালেদ সাইফুদ্দীনসহ কয়েকজন সাহসিকতার সঙ্গে যুদ্ধ করতে থাকলেন। মুক্তিযোদ্ধারা ছিলেন স্বল্প প্রশিক্ষণপ্রাপ্ত। তাঁদের অস্ত্রও বেশির ভাগ সেকেলে। অন্যদিকে পাকিস্তানি সেনারা অত্যাধুনিক অস্ত্র সজ্জিত ও দীর্ঘ প্রশিক্ষণপ্রাপ্ত। খালেদসহ দু-তিনজন বুঝতে পারলেন তারা পাকিস্তানি সেনাবাহিনীর সঙ্গে পারবেন না। তখন তিনি ও হাসান নামে এক মুক্তিযোদ্ধা কাভারিং ফায়ার শুরু করে সহযোদ্ধাদের বললেন এই সুযোগে পশ্চাদপসরণ করতে। তাঁদের কাভারিং ফায়ারে সাতজন পিছিয়ে যেতে সক্ষম হলেও বাকিরা ব্যর্থ হলেন। পাকিস্তানি সেনারা ততক্ষণে তাঁদের খুব কাছাকাছি এসে ঘিরে ফেলেছে। তারা খুব কাছ থেকে খালেদ সাইফুদ্দীন ও অন্যদের গুলি করে হত্যা করে। দেশমাতৃকার মুক্তির জন্য নিঃশেষে প্রাণদান করে শহীদ হন আটজন মুক্তিযোদ্ধা।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ শহীদ মুক্তিযোদ্ধা
কুষ্টিয়া জেলার ব্যক্তি
ক্রান্তিবীর

ক্রান্তিবীর একটি বলিউড নির্মিত হিন্দি অ্যাকশনধর্মী চলচ্চিত্র। ১৯৯৪ সালে প্রকাশিত এই সিনেমার পরিচালক-প্রযোজক ছিলেন মেহুল কুমার। তেলুগু ভাষায় এই চলচ্চিত্রটির পুনঃনির্মাণ হয় 'পূণ্য ভুমি না দেশম' নামে। কন্নড় ভাষাতেও পুনঃনির্মাণ হয়, যার নাম ছিল 'পারোদি'।

কাহিনী 
স্বাধীনতা সংগ্রামীর নাতি প্রতাপ উচ্ছৃঙ্খল ও জুয়াড়ি, সে কারণে বাড়ি থেকে তাকে তাড়িয়ে দেন প্রতাপের মা। বাড়িছাড়া প্রতাপ বোম্বাই চলে আসে। সমুদ্রে ডুবে যাওয়া থেকে ব্যবসায়ী ও লক্ষীনগর বস্তির মালিক লক্ষীদাসের ছেলে অতুলকে বাঁচালে লক্ষীদাস তাকে বাড়িতে নিয়ে আসেন ও বড় ছেলের মর্যাদা দেন।   একসাথে তারা মানুষ হয়। বস্তির একটি ঘরে সাংবাদিক মেঘা দীক্ষিত থাকে। সে সমাজবিরোধী, দুর্নীতিগ্রস্ত রাজনীতিবিদ, উঁচুতলার অপরাধীদের বিরুদ্ধে কাগজে লিখতে থাকলে তার ওপর হামলা হয়। প্রতাপ তাকে বাঁচায়। বস্তির হিন্দু মুসলিম ঐক্য নষ্ট করে তা দখল করতে চায় প্রমোটার ও রাজনীতিবিদেরা কিন্তু প্রতাপ সর্বদা তাদের আক্রমণ রুখে দেয়। ব্যবসায়ী যোগরাজের মেয়ে মমতা বস্তির ছেলে অতুলকে ভালবাসে জেনে প্রথমে রেগে গেলেও যোগরাজ পরে খুশি হয় এই ভেবে যে বোম্বে শহরে বিরাট জায়গা জুড়ে থাকা লক্ষীনগরকে দখল করা যাবে। কুখ্যাত অপরাধী চতুর সিং চিতার লোকজন বস্তিতে আগুন লাগিয়ে দেয় কিন্তু দয়ালু লক্ষীদাস বস্তির অধিবাসিদের পাশে দাঁড়ান। যখন কোনোভাবে বস্তি দখল করা গেলোনা তখন লক্ষীদাসকে ভয় দেখিয়ে দলিলে সই করিয়ে খুন করে চতুর সিং। প্রতাপ এই খুনের বদলা নিতে মরিয়া হয় এবং চতুর সিং একটি মন্দিরে পুজো দিতে এলে তার ওপর গুলি চালায়। যদিও বুলেট প্রুফ জ্যাকেট থাকায় সে বেঁচে যায়। এবার দুর্নীতিগ্রস্ত রাজনৈতিক নেতা, প্রশাসনের প্রধান, অসৎ পুলিশ আধিকারিক ও বিচারককে দের হত্যা করার সিদ্ধান্ত নেয় প্রতাপ। ছদ্মবেশে টিভি চ্যানেলের আলোচনা কক্ষে ঢুকে সে সকলকে হত্যা করে। বিচারে তার ফাঁসির আদেশ হয়। জেলে তার মা বহুদিন পরে তাকে দেখতে আসেন সংগে আসে মেঘা। ফাঁসির আগের মূহুর্তে খবর আসে রাষ্ট্রপতি এই সাজা মকুব করেছেন। জনগণ এ সংবাদে উল্লাসে ফেটে পড়ে ও প্রতাপের কাছে ছুটে যায়। এই সময় চতুর সিং মেশিনগান নিয়ে গুলি চালাতে থাকে জনতার উদ্দেশ্যে। প্রতাপ তাকে শেষ পর্যন্ত হত্যা করতে সক্ষম হয়।

অভিনয় 
 নানা পাটেকর - প্রতাপ
 ডিম্পল কাপাডিয়া - মেঘা দিক্ষীত
 অতুল অগ্নিহোত্রী - অতুল
 মমতা কুলকার্নি - মমতা
 ড্যানি ডেনজংপা- চতুর সিং চিতা
 পরেশ রাওয়াল - লক্ষীদাস
 ফরিদা জালাল - প্রতাপের মা
 টিনু আনন্দ - যোগরাজ

সম্মান

জাতীয় চলচ্চিত্র পুরস্কার 
 শ্রেষ্ঠ অভিনেতা - নানা পাটেকর

ফিল্মফেয়ার পুরস্কার

স্টার স্ক্রীন পুরস্কার 
 শ্রেষ্ঠ অভিনেতা - নানা পাটেকর
 শ্রেষ্ঠ ডায়লগ নির্মাতা - ইসরাক সুজা
 শ্রেষ্ঠ কাহিনীকার - ইসরাক সুজা

সঙ্গীত 

এই সিনেমায় মোট ছয়টি গান আছে। সুরকার ছিলেন আনন্দ - মিলিন্দ এবং গীতিকার সমীর।

তথ্যসূত্র

বহিঃসংযোগ

হিন্দি ভাষার চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯৪-এর চলচ্চিত্র
অন্য ভাষায় পুনর্নির্মিত হিন্দি চলচ্চিত্র
ভারতীয় মারপিটধর্মী নাট্য চলচ্চিত্র
ভারতীয় অপরাধ অ্যাকশন চলচ্চিত্র